**Referat fra styremøte i FF-OsloMet 30. april 2019**

Til stede: Erik Dahlgren, Eldbjørg Marie Schön, Inger-Lise Neslein, Bennedichte C.R. Olsen, Therese Brovold, Bjørn Ervik, Anne-Catrine Wolden, Ismail Hassan og Arve Angen (referent)

Referatet fra styremøtet 25. mars sendes ut på nytt på mail for godkjenning. Det gis èn uke frist for tilbakemelding.

**Idf-saker**

Det var mange saker på dagsorden, og styret måtte prioritere bort noen av idf-sakene for å kunne behandle de viktigste sakene mer grundig.

41/19 – *Evaluering av fakultetsrådsmodellen ved OsloMet*

Forslaget fra rektor er at OsloMet skal ha ansatte dekaner og kollegiale styrer på fakultetsnivå. Dekanen skal være styrets leder. Det skal være fire eksterne representanter, oppnevnt av rektor. Det skal være fire representanter for de ansatte – tre vitenskapelige ansatte og èn teknisk-administrativt ansatt. Fakultetsstyret skal være fakultetets øverste organ, og rapportere til rektor via dekan.

Styret mener det er universitetsstyret som bør oppnevne de eksterne representantene i fakultetsstyrene, ikke rektor.

Styret støtter at dekan er styreleder, og ikke en ekstern representant. Men styret mener at fakultetsstyrene må rapportere direkte til universitetsstyret, ikke til rektor.

Vedtaket bør få følger for styret på SVA, der det nå kun er to ansattrepresentanter. Det bør være fire der og.

Styret synes det er uheldig at det i sakspapirene er mye polemikk mot NIBR-rapporten. Vi støtter også de tre tiltakene som blir foreslått i NIBR-rapporten: Et bredt demokratiseringsprosjekt ved OsloMet, at fakultetsstyrene erstatter ordningen med fakultetsråd og at folk og prosesser på ulike nivå i organisasjonen må kobles sterkere sammen.

44/19 – *Automatisering av eksamens- og timeplanlegging*

Forslaget til vedtak er at partene støtter en automatisering av eksamens- og timeplanlegging fra høsten 2019.

Styret finner det rart at dette er lagt opp som en drøftingssak, siden automatiseringen allerede er i gang og den ble besluttet på rektors ledermøte for flere måneder siden. Saken burde vært opp i df for lenge siden, og rekkefølgen i saksgangen blir derfor feil.

Ordningen med automatisering innebærer at den enkelte foreleser vil miste mye fleksibilitet i opplegget for undervisning, spesielt med tanke på dato og klokkeslett. Man vil også i større grad bli nødt til å undervise rundt om på campus. Fleksibiliteten er spesielt problematisk når det gjelder eksamensdatoer på deltidsutdanninger.

Styret vil foreslå at det blir gjort en evaluering av ordningen innen et år.

*47/19 – Administrasjon for fremtiden – orientering for styret*

Styret lurer på hvem som har skrevet den vedlagte rapporten. Det kommer ikke frem. Ei heller når den er skrevet. Rapporten er også dårlig skrevet, og det er flere merkelige tall der. Styret stiller også spørsmål ved hvor disse tallene kommer fra. Hva menes f.eks. med «to tredjedels effekt»?.

Bjørn har tidligere bedt om slike tall i lokalt idf på FA. De oversiktene han har fått viser ingen endring i tallene på ansatte i FA det siste året. Hvordan kan man da få penger til 11 nye professorer-stillinger?

Styret mener omgjøringen av stillingskoder er det som forklarer økningen i forholdstallet fra 1.77 til 1.91.

OsloMet burde vært sammenlignet med andre tilsvarende institusjoner. Hvor er det f.eks. vi er annerledes?

Styret mener det ligger en indirekte trussel om oppsigelser i punkt 6.0 i rapporten.

Bjørn sender mail til Erik og Eldbjørg som de kan ta med seg inn til IDF. Vi må være påpasselig her.

*48/19 – HR-tjenestekontor*

Gjennom ORV-prosjektet foreligger det et forslag om å vurdere endrede måter å løse oppgaver på i HR, blant annet gjennom å opprette et HR-tjenestekontor.

På Fak. SAM har de allerede diskutert saken, også i lokalt-idf. HR på SAM hadde noen gode betraktninger på dette. De var imot en sentralisering på HR-området.

En eventuell organisasjonsendring må følge hovedavtalen.

**Økonomisk tilskudd til sommermøte i FF-SAM**

FF-SAM skal ha sommermøte i juni, og søker i den forbindelse om 3000 kr til å dekke utgiftene til møtet. Styret godkjente søknaden.

**Styreseminar Agder 12. og 13. juni**

Vi har fått ou-midler til et styreseminar i Kristiandsand. Der skal vi møte styret i Forskerforbundet ved Universitetet i Agder. Vi reiser med tog begge veier, og vi vil jobbe på toget. Eldbjørg skal undersøke hvilket hotell vi skal bo på.

FF-sentralt kan dessverre ikke stille med en person på seminaret likevel.

Eldbjørg vil sende ut endelig program med påmeldingsfrist på mail.

**Eventuelt**

FF-HV har tidligere meldt inn sak om fordeling av tillitsvalgt-ressursene, og ønsker å vite hvordan styret håndterer denne henvendelsen videre. De ønsker en tidsplan for det videre arbeidet.

Sekretariatet kommer tilbake med tidsplan for det videre arbeidet. Det legges opp til at saken blir et tema på styrets neste halv- eller heldagsseminar.

Erik orienterte om e-post fra FF-medlem, med forslag til styret, Hun ønsker at vi har stand på OsloMet, at FF sentralt forhandler frem avtale med treningssentre og at vi arrangerer utenlandssreiser for medlemmene våre, slik NTL gjør. Vi setter det opp som sak på et senerer styremøte.

Erik orienterte om forberedelser til mulig streik.

Bjørn orienterte om sak idf på FA, som gjelder bibliotektjenesten vår. Det kan bli aktuelt med samling av alle bibliotekene i Pilestredet i en bygning.